stanford-oval/wikipedia huggingface dataset:
Organisaatio XIII
Jäsenet > Xemnas

Xehanortin ei-kukaan ja jäsen I. Organisaation johtaja. Hallitsee tyhjyyden voimia, käyttää aseinaan ”Eteerisiä teriä” (Ethereal Blades) ja komentaa pääosin Sorcerereiksi kutsuttuja ei-keitään. Sora ja Riku tuhosivat hänet viimeisenä organisaation jäsenistä Maailmassa jota ei koskaan ollut. Tämä johti Xehanortin sydämettömän, "Ansemin", tuhoutumisen ohella itse Xehanortin paluuseen.
Xemnasia ei kuitenkaan nähty viimeisen kerran, sillä Dream Drop Distancessa Mestari Xehanortin nuori versio oli tuonut hänet menneisyydestä nykyaikaan tehdäkseen hänestä muiden Xehanortin menneisyyden versioiden tavoin osan uutta Organisaatiota.
Englanninkielinen ääni on Paul St. Peter ja japaninkielinen ääni Norio Wakamoto.
Jäsenet > Xigbar

Braigin ei-kukaan ja jäsen II. Käyttää aseinaan Nuolipistooleja (Gunarrows), kykenee siirtymään paikasta toiseen ja komentaa pääosin Snipereiksi kutsuttuja ei-keitään. Sora tuhosi hänet yhdeksäntenä Organisaation jäsenistä Maailmassa jota ei koskaan ollut. Xigbaria ei kuitenkaan nähty viimeisen kerran, sillä Dream Drop Distancessa Braig oli muuttanut itsensä uudelleen Xigbariksi ja tullut osaksi Xehanortin uutta Organisaatiota. Kingdom Hearts III:ssa hän taisteli Riku-replikan ohella Soraa ja Rikua vastaan, ja lavasti kuolemansa hävittyään taistelun. Hän pysyi Xigbarin hahmossa vielä Xehanortin kuoleman jälkeen, kun paljastui, että hän oli oikeasti kadonneisiin mestareihin kuuluvan Luxun nykyinen keho.
Xigbarin englanninkielinen ääni on James Patrick Stuart ja japaninkielinen ääni Hōchū Ōtsuka.
Jäsenet > Xaldin

Dilanin ei-kukaan ja jäsen III. Manipuoli tuulta, käyttää aseinaan kuutta Lindwormiksi kutsuttua keihästä ja Dragooneiksi kutsuttuja ei-keitään.  Sora tuhosi hänet seitsemäntenä organisaation jäsenistä Hirviön linnassa (Beast's Castle). Tämä johti Dilanin paluuseen.
Xaldinin englanninkielinen ääni on David Dayan Fisher ja japaninkielinen ääni Yōsuke Akimoto.
Jäsenet > Vexen

Evenin ei-kukaan ja jäsen IV. Manipuloi jäätä ja käyttää aseenaan Frozen Prideksi kutsuttua kilpeä. Hän oli Organisaation jäsenistä se, joka loi Rikun kopion sekä Xionin. Tuhoutui Organisaation jäsenistä ensimmäisenä, kun Axel tuhosi hänet saadakseen Marluxian luottamuksen. Tämä johti Evenin paluuseen.
Vexenin englanninkielinen ääni on Derek Stephen Prince ja japaninkielinen ääni Nachi Nozawa.
Jäsenet > Lexaeus

Aeleusin ei-kukaan ja jäsen V. Manipuloi maata ja käyttää aseenaan kirvestä nimeltä Skysplitter. Hän pyrki Zexionin kanssa sabotoimaan Marluxian suunnitelmat Unohduksen linnassa (Castle Oblivion) ja yritti herättää pimeyden Rikun sisällä. Riku tuhosi hänet kolmentena Organisaation jäsenistä. Tämä johti Aeleusin paluuseen.
Lexaeusin englanninkielinen ääni on Dave Boat ja japaninkielinen ääni Fumihiko Tachiki.
Jäsenet > Zexion

Ienzon ei-kukaan ja jäsen VI. Käyttää aseenaan illuusion voimaa sekä kirjaa nimeltä Book of Retribution. Hän pyrki Lexaeusin kanssa sabotoimaan Marluxian suunnitelmat Unohduksen linnassa (Castle Oblivion). Rikun kopio tuhosi hänet viidentenä Organisaation jäsenistä. Tämä johti Ienzon paluuseen.
Zexionin englanninkielinen ääni on Vince Corazza ja japaninkielinen ääni Akira Ishida.
Jäsenet > Saïx

Isan ei-kukaan ja jäsen VII. Käyttää aseenaan lyomämiekkaa nimeltä Lunatic, kykenee siirtymään ns. berserkkitilaan kuunvalon vaikutuksesta ja komentaa pääosin Berserkereiksi kutsuttuja ei-keitään. Hän nousi Xemnaksen oikeaksi kädeksi ja hyväksyi olemuksensa ei-kenään täysin, koska tunsi itsensä petetyksi Axelin ystävystyttyä Roxasin kanssa. Sora tuhosi hänet yhdentenätoista Organisaation jäsenistä Maailmassa jota ei koskaan ollut. Saïxia ei kuitenkaan nähty viimeisen kerran, sillä Dream Drop Distancessa Isa oli muuttunut takaisin Saïxiksi tuonut hänet menneisyydestä nykyaikaan tehdäkseen hänestä muiden Xehanortin menneisyyden versioiden tavoin osan uutta Organisaatiota. Hän palautui Kingdom Hearts III:ssa lopullisesti takaisin Isaksi, kun Sora ja takaisin tuodut Roxas ja Xion voittivat hänet taistelussa.
Sora päihittää Saixin uudestaan ja tämän seurauksena Isa palasi takaisin.
Saïxin englanninkielinen ääni on Kirk Thornton ja japaninkielinen ääni Ginpei Sato.
Jäsenet > Axel

Lean ei-kukaan ja jäsen VIII. Hallitsee tulta, käyttää aseinaan Ikusiksi liekeiksi (Eternal Flames) kutsumiaan chakrameja ja komentaa pääosin Assasineiksi kutsuttuja ei-keitään. Lähetettiin Unohduksen linnaan (Castle Oblivion) kaksoisagentiksi Marluxian ja Larxenen tuhoamiseksi. Roxasin petettyä Organisaatio, hän alkaa toimia omillaan. Tuhoutuu Organisaation jäsenistä kahdeksantena, kun hän uhraa itsensä auttaakseen Soraa pääsemään Maailmaan jota ei koskaan ollut. Tämä johti Lean paluuseen.
Axelin englanninkielinen ääni on Quinton Flynn ja japaninkielinen ääni Keiji Fujiwara.
Jäsenet > Demyx

Jäsen IX. Luonteeltaan varsin laiska, eikä pidä taistelemisesta. Manipuloi vettä, käyttää aseenaan Arpeggioksi kutsumaansa sitaria ja komentaa Dancereiksi kutsuttuja ei-keitään. Sora tuhosi hänet kuudentena Organisaation jäsenistä Hollow Bastionissa. Hänen todellisen minänsä henkilöllisyyttä ei ole paljastettu. Demyxin englanninkielinen ääni on Ryan O’Donohue ja japaninkielinen ääni Kenichi Suzumura.
Jäsenet > Luxord

Jäsen X. Hän puhuu kuin kaikki hänen kokemansa olisivat vain peliä. Manipuloi aikaa, käyttää aseinaan Reiluksi Peliksi (Fair Game) kutsuttua maagista korttipakkaa ja komentaa Uhkapelureiksi (Gamblers) kutsuttuja ei-ketään. Sora tuhosi hänet kymmenentenä Organisaation jäsenistä Maailmassa jota ei koskaan ollut. Hänen todellisen minänsä henkilöllisyyttä ei ole paljastettu. Luxordin englanninkielinen ääni on Robin Atkin Downes ja japaninkielinen ääni Jouji Nakata.
Jäsenet > Marluxia

Lauriamin ei-kukaan ja jäsen XI. Komensi Unohduksen linnan (Castle Oblivion) lähetettyjen Organisaation jäseniä. Hallitsee kukkia ja käyttää aseenaan viikatetta nimeltä Graceful Dahlia. Houkutteli Soran Unohduksen linnaan vallatakseen Organisaation. Määräsi Axelin salamurhaamaan Vexenin. Larxenen kuoltua, hän sai tietää Axelin olevan kaksoisagentti ja Axelin paettua, hän taisteli Soraa vastaan ensin harhakuvana ja myöhemmin omana itsenään. Tuhoutui Organisaation jäsenistä neljäntenä. Kingdom Hearts χ -pelin mobiiliversiossa Kingdom Hearts Union χ paljastui, että Marluxian todellinen minä, Lauriam, oli vuosisatoja sitten yksi keybladen käyttäjien muodostamien Unionien johtajista. Englanninkielinen ääni on Keith Ferguson ja japaninkielinen ääni Shūichi Ikeda.
Jäsenet > Larxene

Elrenan ei-kukaan ja jäsen XII. Hallitsee sähköä ja käyttää aseinaan Foudreksi kutsumiaan veitsejä. Oli avuksi Marluxian apuri, mutta petti hänet huomattuaan Axelin petoksen ja yritti tappaa Soran. Tuhoutui Organisaation jäsenistä toisena. Kingdom Hearts χ -pelin mobiiliversiossa Kingdom Hearts Union χ paljastui, että Larxenen todellinen minä, Elrena, oli vuosisatoja sitten yksi Keyblade-sodan aikaisista Unionien jäsenistä Lauriamin siskon, Strelitzian, ohella. Englanninkielinen ääni on Shanelle Workman ja japaninkielinen ääni Yuko Miyamura.
Jäsenet > Roxas

Soran ei-kukaan, jäsen XIII ja keybladen käyttäjä. Roxasin englanninkielinen ääni on Jesse McCartney ja japaninkielinen ääni Kōki Uchiyama.
Hän on erilainen kuin muut ei-ketkään, koska hänellä ei ole todellisen minänsä muistoja. Xemnas teki hänestä Organisaation jäsenen XIII ja antoi tämän käskyläisiksi Samuraiksi kutsutut ei-ketkään. 358/2 Daysin tapahtumien aikana hänet laitettiin jäsenen VIII, Axelin, vastuulle, josta tuli Roxasin hyvä ystävä. Axelin lähdettyä Unohduksen linnaan (Castle Oblivion), Roxasin parina toimi Xion, toinen keybladen käyttäjä, joka kuitenkin epäili Organisaation motiiveja. Xionin tuhottua itsensä hän motivoi Roxasia kääntymään Organisaatiota vastaan. Roxas häviää taistelun Rikua vastaan, menettää muistonsa ja joutuu Ansem Viisaan tekemään virtuaaliseen versioon Twilight Townista. Kingdom Hearts II:ssa Roxas tapaa Naminén, joka kertoo Roxasille totuuden siitä, että hän on vain Soran puolikas. Lopulta Roxas löytää nukkuvan Soran ja yhdistyy takaisin häneen.
Roxas käytti alun perin aseenaan Kingdom Keytä, mutta Xionin uhrattua itsensä, Roxas sai kyvyn käyttää toista keybladeä. Nämä keybladet muuttuivat ja ottivat nimet Oathkeeper ja Oblivion. Sora itse sai Roxasin yhdistymisen jälkeen, myös kyvyn käyttää kahta keybladeä.
Jäsenet > Xion

Ei-kukaan, joka luotiin Soran muistoista. Hänen nimensä on anagrammi kirjaimesta X ja "No.i":stä, jossa 'i' tarkoittaa imaginääriyksikköä. Xionin englanninkielinen ääni 358/2 Daysissä on Alyson Stoner ja myöhemmissä peleissä Hayden Panettiere. Japaninkielinen ääni on Risa Uchida.
Kun Axel lähetettiin viiden muun Organisaation jäsenen kanssa Unohduksen linnaan (Castle Oblivion), Xion määrättiin häen tilalleen Roxasin pariksi. Xionista tuli Roxasin hyvä ystävä ja myöhemmin myös Axelin. Mutta tavattuaan Rikun, hän alkoi epäillä Organisaation motiivia. Ja saa lopulta tietää olevansa Kairiin liittyvistä Soran muistoista luotu kopio. Xion päättää karata huomatessaan tekevänsä Roxasin vain heikommaksi. Mutta Xemnaksen pakottamana Axel kaappaa hänet ja hänet ohjataan tuhoamaan Roxas, jotta tästä tulisi täydellinen kopio. Mutta Xion siirtääkin itsensä takaisin Soraan ja sen seurauksena vain Roxas enää muistaa hänet.
Todellinen Organisaatio XIII

Organisaatio XIII:n jäsenten oli alun perin tarkoitus toimia kuorina Mestari Xehanortin sydämen palasille ja toimia χ-miekan luomiseen tarvittavana kolmenatoista pimeytenä, kun Pahatarta hyväksi käyttäen kerättyjen Sydänten Prinsessojen oli tarkoitus toimia seitsemänä valona. Mutta kumpikin suunnitelma epäonnistui. Menneisyydestä tullut nuori Xehanort oli kuitenkin ”Ansemin” antaman aikamatkustuskyvyn avulla koonnut Dream Drop Distancessa muiden aikojen versioitaan sekä sydämensä palasia kantaneita henkilöitä. Näiden kolmentoista ”pimeyden etsijän” tulisi taistella seitsemää ”valon vartijaa” eli keybladen käyttäjää vastaan ja näin luoda χ-blade. Rikun vastustettua pimeyttä ja Roxasin palattua osaksi Soraa, Xehanort kaavaili Sorasta viimeistä jäsentä, mutta epäonnistui ja joutui perääntymään odottamaan oikeaa hetkeä.
Todelliseen Organisaatioon kuuluvat:
mestari Xehanort: Xehanortin nykyinen inkarnaatio ja muiden inkarnaatioidensa suunnitelmien todellinen herra.
nuori Xehanort: Xehanortin nuorin inkarnaatio, joka ”Ansemin” avulla keräsi muut jäsenet eri aikakausilta.
Terra-Xehanort: Inkarnaatio, joka syntyi kun mestari Xehanort siirsi sydämensä Terran ruumiiseen ja josta tuli yksi Ansem Viisaan oppilaista.
”Ansem”: Terra-Xehanortin sydämetön.
Xemnas: Terra-Xehanortin ei-kukaan ja alkuperäisen Organisaation johtaja.
Xigbar: Braigin ei-kukaan ja alkuperäisen Organisaation jäsen II.
Saïx: Isan ei-kukaan ja alkuperäisen Organisaation jäsen VII.
Vanitas: Ventusin sydämestä irrotetun pimeyden ruumiillistuma.
Marluxia: Lauriamin ei-kukaan ja alkuperäisen Organisaation jäsen XI. Yritti alun perin syrjäyttää Xemnasin.
Larxene: Elrenan ei-kukaan ja alkuperäisen Organisaation jäsen XII. Yritti alun perin auttaa Marluxiaa syrjäyttämään Xemnasin.
Luxord: Alkuperäisen Organisaation jäsen X.
Replika-Riku (Replica Riku): Vexenin luoma Rikun replika, joka edusti Rikua ajalta, jolloin ”Ansem” oli riivannut hänet.
Xion: Alkuperäisen Organisaation epävirallinen jäsen XIV. Tuotiin takaisin uuden Organisaation jäsenenä XIII, koska Soran liittäminen Organisaatioon epäonnistui.
Alkuperäisen Organisaation jäsen IV ja Evenin ei-kukaan, Vexen, tuotiin takaisin jatkamaan työtään replikoiden parissa. Alkuperäisen Organisaation jäsen IX, Demyx, tuotiin takaisin varajäseneksi.
Palm Springs (televisiosarja)

Palm Springs (engl. Hidden Palms) on yhdysvaltalainen television nuortensarja, jota esitettiin Yhdysvalloissa 30. toukokuuta – 4. heinäkuuta 2007 CW-kanavalla. Sarjan teko päätettiin lopettaa jo kahdeksan esitetyn jakson jälkeen, joten se jäi vain yhden tuotantokauden mittaiseksi. Palm Springsin käsikirjoittajana ja vastaavana tuottajana toimi Kevin Williamson. Sarja sijoittuu kalifornialaiseen Palm Springsin kaupunkiin ja kuvaa erään teiniryhmän ja heidän perheidensä elämää, joka on ensivaikutelmaa hohdottomampaa. Suomessa sarjaa esitti Nelonen eikä sitä suositeltu alle 13-vuotiaille.
Aiheesta muualla

Palm Springs Internet Movie Databasessa (englanniksi)
Oumar Niasse

| 0 | 1 | 2 | 3 |
| --- | --- | --- | --- |

Henkilötiedot
Koko nimi: El Hadji Baye Oumar Niasse
Syntymäaika: 18. huhtikuuta 1990
Syntymäpaikka: Ouakam, Senegal
Pelipaikka: hyökkääjä
Pituus: 182 senttimetriä
Paino: 75 kilogrammaa
Seura
Seura: Everton
Pelinumero: 29
Junioriseurat
: US Ouakam
Seurat
| Vuodet | Seura | O | (M) |
| 2007–2013 | US Ouakam | 154 | (102) |
| 2012 | → Brann (laina) | 3 | (0) |
| 2013–2014 | Akhisa Belediyespor | 34 | (12) |
| 2014–2016 | Lokomotiv Moskova | 28 | (12) |
| 2016– | Everton | 35 | (8) |
| 2017 | → Hull City | 17 | (4) |
| 2019 | → Cardiff City | 13 | (0) |
Maajoukkue
| 2011 | Senegal U23 | 5 | (0) |
| 2013– | Senegal | 9 | (3) |
 Seurajoukkueuran tilastot kattavat vain kansalliset sarjat, päivitetty 29. helmikuuta 2020.  Maajoukkueuran tilastot päivitetty 8. joulukuuta 2019.
El Hadji Baye Oumar Niasse (s. 18. huhtikuuta 1990 Ouakam) on senegalilainen jalkapalloilija, joka edustaa Englannin valioliigassa pelaavaa Evertonia. Oikeajalkainen Niasse on pelipaikaltaan hyökkääjä.
Seurajoukkueura

Niasse edusti vuodet 2007–2013 kotimaansa pääsarjan US Ouakamia, jossa hän pelasi 154 ottelua tehden 102 maalia. Kaudella 2010–2011 Niasse voitti Senegalin mestaruuden. Vuonna 2012 hän kävi lainalla Norjan Tippeligaenin Brannissa, jossa hän pelasi kolmessa ottelussa. Elokuussa 2013 Niasse siirtyi Turkin Superliigan Akhiar Belediyesporiin, jossa hän pelasi kaudella 2013–2014 34 ottelua tehden 12 maalia. Heinäkuussa 2014 Niasse siirtyi Venäjän valioliigan Lokomotiv Moskovaan, jossa hän voitti Venäjän cupin heti avauskaudellaan. Yhteensä Niasse pelasi Lokomotivin paidassa 28 ottelua tehden niissä 12 maalia.
Helmikuussa 2016 Niasse siirtyi Englannin valioliigan Evertonin paitaan neljän ja puolen vuoden sopimuksella.
Maajoukkueura

Niasse on edustanut Senegalia alle 23-vuotiaiden maajoukkuetasolla. Debyyttinsä Senegalin A-maajoukkueessa Niasse teki tammikuussa 2013 ystävyysottelussa Chileä vastaan. Avausmaalinsa hän teki viidennessä maaottelussaan, toukokuussa 2014 Kosovoa vastaan osuen tuossa ottelussa kahdesti.
Muuta

Myös Niassen isoveli Ibrahima Niasse on ammattilaisjalkapalloilija. Hän on pelannut muun muassa Venäjän valioliigassa.
Saavutukset

Seurajoukkuetasolla
Senegalin jalkapalloliiga: 2010–2011
Venäjän cup: 2014–2015
Peggie Sampson

Peggie (syntyjään Margaret) Sampson (16. helmikuuta 1912 Edinburgh – 17. toukokuuta 2004 Toronto) oli skotlantilaissyntyinen, vuonna 1973 Kanadan kansalaisuuden saanut gambisti, sellisti ja pedagogi. Hän aloitti sellonsoiton opiskelun 8-vuotiaana Ruth Waddellin johdolla Edinburghissa, josta hän siirtyi jatkamaan opintojaan Guilhermina Suggian johdolla Lontooseen ja Portugaliin. Vuosina 1929–1932 Sampson oli Donald Francis Toveyn opissa Edinburghin yliopistossa ja vuosina 1937–1944 tämän opetusavustajana. Sampson oli lisäksi Diran Alexanianin sellonsoiton ja Nadia Boulangerin teoriaoppilas.
1930-luvulla Sampson piti resitaaleja Englannissa ja Alankomaissa. Hänen ohjelmistoonsa kuului Edward Elgarin konsertto. Hän pääsi esiintymään muun muassa Glyndebournen festivaaliorkesterin kanssa Fritz Buschin toimiessa kapellimestarina. Vuosina 1935–1937 hän opiskeli Emanuel Feuermannin johdolla ja noin vuonna 1946 Pablo Casalsin johdolla Pradesissa. Hän toimi vuosina 1944–1951 vapaana sellistinä, piti resitaaleja ja soitti Carter-trion jäsenenä.
Vuonna 1951 Sampson muutti Kanadaan, jossa hän opetti Manitoban yliopistossa teoriaa, historiaa ja sellonsoittoa 20 vuoden ajan. Hän myös opetti sellonsoittoa yksityisesti Winnipegissä ja sai vuonna 1962 Manitoban yliopistolta erityislahjoituksen perustaakseen kokeellisen luokan lahjakkaille lapsille. Vuosina 1960–1961 Sampson oli Britanniassa, jossa hän viimeisteli tohtorikoulutustaan. Sampson oli hyvin aktiivinen sellistinä Winnipegissä 1950–1960-luvuilla.
Vuoden 1960 paikkeilla Sampson kiinnostui viola da gambasta. Hän teki Christine Matherin kanssa yhteistyötä Manitoba University Consortin perustajana. 1960-luvun lopussa viola da gamba oli korvannut sellon Sampsonin pääsoittimena. Vuonna 1970 Sampson liittyi Yorkin yliopiston (Toronto) henkilökuntaan.
Sampson tilasi ja kantaesitti lukuisia uusia teoksia. Hän sai Kanadan musiikkineuvoston mitalin vuonna 1985.
Peggy Guggenheim

Peggy Guggenheim vuonna 1937.
Peggy Guggenheim (26. elokuuta 1898 – 23. joulukuuta 1979) oli yhdysvaltalainen taiteenkerääjä, joka perusti Venetsian Guggenheim-museon. Guggenheim kirjoitti vuonna 1960 muistelmateoksen, joka ilmestyi suomeksi vuonna 2011 nimellä Taiteenrakastajan tunnustuksia.
Guggenheimin isä Benjamin Guggenheim kuoli Titanicin upotessa 1912. Hänen setänsä on Solomon R. Guggenheim.
Ovidijus Vyšniauskas

Ovidijus Vyšniauskas (s. 1957) on liettualainen muusikko Marijampolėn kaupungista.
Maan ensimmäisenä euroviisukilpailijana Vyšniauskas edusti Liettuaa Dublinissa vuonna 1994. Hän ei saanut laululla Lopšinė Mylimai ainuttakaan pistettä.
Patrick Bateman

| Patrick Bateman |
| --- | --- |
 Christian Bale esittää hahmoa vuoden 2000 elokuvassa Amerikan psyko.
Luoja(t):  Bret Easton Ellis
Näyttelijä(t):  Christian Bale
Henkilötiedot
Ammatti:  investointipankkiiri
Sukupuoli:  mies
Asuinpaikka:  Manhattan, New York, Yhdysvallat
Suhteet
Infobox OKVirheellinen NIMI-arvo: 
Patrick Bateman on kuvitteellinen hahmo, joka on Bret Easton Ellisin romaanin Amerikan Psyko sekä siitä tehdyn elokuvan Amerikan psyko protagonisti ja kertoja. Hän on varakas, materialistinen investointipankkiiri (juppi), joka elää kaksoiselämää sarjamurhaajana New Yorkissa. Bateman on esiintynyt ohimennen myös muissa Ellisin romaaneissa.
Papunet

Papunet (www.papunet.net) on vuonna 2001 avattu, saavutettava verkkosivusto henkilöille, jotka tarvitsevat puhetta korvaavia tai tukevia kommunikointimenetelmiä tai joiden on vaikea ymmärtää puhetta, heidän läheisilleen ja vaihtoehtoisista kommunikaatiomenetelmistä tietoa tarvitseville ammattilaisille. Sivustolla jaetaan tietoa puhevammaisuudesta, vuorovaikutuksesta ja kommunikoinnin apuvälineistä sekä tarjotaan erilaisia materiaaleja kommunikoinnin tukemiseen. Papunetin kautta myös tiedotetaan puhevammaisten ihmisten oikeuksista ja mahdollisuuksista.
Papunet pyrkii vaikuttamaan siihen, että yhä useammat toimijat – erityisesti julkiset toimijat – tuottaisivat saavutettavia selkokielisiä verkkopalveluita. Papunet tarjoaa ohjeita saavutettavien verkkopalveluiden toteuttamiseen, arvioi verkkosivujen selkokielisyyttä yhdessä Selkokeskuksen kanssa sekä kouluttaa ja konsultoi saavutettavuudesta.
Papunet on osa Kehitysvammaliittoa. Toiminnan päärahoittaja on Sosiaali- ja terveysjärjestöjen avustuskeskus. Papunetin oma YouTube-kanava on nimeltään Paputuubi.
Aiheesta muualla

Papunet YouTubessa
Patrick Altham Kelly

Patrick Altham Kelly (s. 23. marraskuuta 1938) on brittiläinen roomalaiskatolinen arkkipiispa. Hänet vihki papiksi Lancasterin hiippakuntaan William Godfrey 18. helmikuuta 1962, ja hänet nimitettiin Salfordin piispaksi 9. maaliskuuta 1984. Piispaksi vihkiminen seurasi 3. huhtikuuta. Pääkonsekraattorina toimi Thomas Holland, jota avustivat Derek John Worlock ja Maurice Noël Léon Couve de Murville.
Kelly sai 21. toukokuuta 1996 nimityksen Liverpoolin arkkipiispaksi, jonka virkaan hänet asetettiin 3. heinäkuuta.
Paimion rovastikunta

| Paimion rovastikunta Pemar prosteri |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Turun arkkihiippakunta
Pääkirkko:  Paimion kirkko
Jäsenmäärä:  100 024 (2021)
– Osuus asukkaista:  75,2 %
Lääninrovasti:  Risto Leppänen
Arkkihiippakunta
Infobox OKNimi-testi OK: 
Paimion rovastikunta (ruots. Pemar prosteri) on Varsinais-Suomessa sijaitseva Turun arkkihiippakunnan rovastikunta. Paimion rovastikunnan lääninrovastina toimii Liedon kirkkoherra Risto Leppänen.
Seurakunnat

Lista Paimion rovastikuntaan kuuluvista seurakunnista:
Liedon seurakunta
Loimaan seurakunta
Länsi-Turunmaan suomalainen seurakunta
Martinkosken seurakunta
Paimion seurakunta
Pöytyän seurakunta
Salon seurakunta
Someron seurakunta
Oulangan luontokeskus

Oulangan luontokeskus vuonna 2006.
Oulas-nalle Oulangan luontokeskuksessa
Oulangan luontokeskus sijaitsee Oulangan kansallispuistossa, Kuusamossa. Luontokeskusta lähin nähtävyys on punaisten kallioiden reunustama koski Kiutaköngäs, jonne on noin kilometrin kävelymatka. 82 kilometrin mittainen vaellusreitti Karhunkierros-vaellusreitti kulkee luontokeskuksen kautta.
Oulangan luontokeskus palvelee Oulangan kansallispuiston kävijöitä ja Karhunkierroksen vaeltajia. Luontokeskus tarjoaa retkeilyneuvontaa myös muista Koillismaan luontokohteista, kuten Riisitunturin kansallispuistosta ja Valtavaaran-Pyhävaaran luonnonsuojelualueen reiteistä. Muita luontokeskuksen palveluita ovat Oulankajokilaakson eliöistä kertova, pysyvä luontonäyttely Keskellä virtaa joki, opastukset ja erilaiset tapahtumat.
Oulangan luontokeskus on avattu vuonna 1988. Pitkänomaisen rakennuksen arkkitehtuurin innoittajana on ollut Oulankajokea ylöspäin loikkiva taimen. Oulangan luontokeskusta ylläpitää Metsähallitus.
Vuonna 2022 luontokeskukseen tehtiin 82 300 käyntiä.
Aiheesta muualla

Oulangan luontokeskus Luontoon.fi: Oulangan luontokeskus
One-northin metroasema

one-north on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:36 |  | 5:57 |  | 23:17 |  |  |
| CC7 Mountbatten | – |  | – |  | 23:54 |  |  |
| CC12 Bartley | – |  | – |  | 0:17 |  |  |
| CC29 HarbourFront | 5:41 |  | 6:05 |  | 23:35 |  |  |
| CC26 Pasir Panjang | – |  | – |  | 0:06 |  |  |
Aiheesta muualla

Kuvia tai muita tiedostoja aiheesta One-northin metroasema Wikimedia Commonsissa
one-northin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Kent Ridge | Circle Line | Seuraava asema: Buona Vista |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:one-north MRT Station
Käännös suomeksi
Palm Springs

| Palm Springs |
| --- | --- |

 Koordinaatit: 33°49′26″N, 116°31′49″W 
Valtio:  Yhdysvallat
Osavaltio:  Kalifornia
Piirikunta:  Riverside
Hallinto:  
 – Pormestari:  Steve Pougnet
Pinta-ala:  
 – Kokonaispinta-ala:  246,3 km²
 – Josta vettä:  2,2 km² 
Korkeus:  146 m
Väkiluku (2007):  42 350
 – Väestötiheys:  185,7 as./km²
 – Metropolialue:  410 974
Aikavyöhyke:  UTC-8 (kesäaika UTC-7)
 
 http://www.ci.palm-springs.ca.us/ 
Infobox OKVirheellinen NIMI-arvo: 
Palm Springsin keskustaa
Palm Springs on kaupunki Riversiden piirikunnassa, Kaliforniassa, Yhdysvalloissa. Kaupungissa oli vuonna 2000 42 807 asukasta ja lukuisia golf-kenttiä. Kaupungin pinta-ala on 246,3 neliökilometriä, josta vettä 2,2 neliökilometriä.
Väestö

Vuoden 2000 väestönlaskennassa kaupungin asukkaista 78,3% ilmoitti edustavansa etnisesti valkoisia ("whites"), 3,9% mustia tai afroamerikkalaisia ja 3,8% aasialaisia.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (Arkistoitu – Internet Archive)
Outlaw Recordz

Outlaw Recordz on levy-yhtiö, jonka perustivat Outlawz rap-yhtye ja Gary Tyler.